I januar 2001 ble Nyberg norsk statsborger, og hun debuterte på det norske landslaget 23. mars 2001 mot Frankrike. Pr 23.08.08 har hun spilt 99 landskamper og scoret 321 mål. Hun ble europamester med Norge i 2004 og 2006 og tok sølv i VM i 2007, hvor hun også ble kåret til mesterskapets mest verdifulle spiller. Hun tok gull under OL i 2008 sammen med resten av det norske landslaget. Etter OL-seieren ble Nyberg utnevnt til æresmedlem av det finske håndballforbundet.